
Projekteerimistingimuste määramine

(Tallinna mnt 19c hoone siseruumide rekonstrueerimine diskoteegi tarbeks)

1. ASJAOLUD JA MENETLUSE KÄIK

04.11.2009.a FAMA Invest OÜ, registrikood 11135542, mida esindab juhatuse liige Tarmo Kleimann, taotles Narva Linnavalitsuse Arhitektuuri- ja Linnaplaneerimise Ametilt projekteerimistingimusi Tallinna mnt 19c hoone siseruumide rekonstrueerimiseks diskoteegi tarbeks. Rekonstrueeritavate ruumide pindala on umbes 500 m2.
2. ÕIGUSLIKUD ALUSED
2.1  Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2  Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.
3. OTSUS

3.1 Määrata projekteerimistingimused Tallinna mnt 19c hoone siseruumide rekonstrueerimiseks diskoteegi tarbeks järgnevalt:     
	3.1.1. ÜLDANDMED



	3.1.1.1 Taotleja andmed: 
             FAMA Invest OÜ, registrikood 11135542, 

             Viljandi mnt 13, 50412 Tartu 
3.1.1.2 Krundi aadress, mille kohta esitatakse taotlus: 
                Narva linn, Tallinna mnt 19c
3.1.1.3 Ehitisregistri andmed:
 Ehitise nimetus: kaubanduskeskus, ehitisregistri kood 120296282, 
 hoone ehitisealune pind: 12445,0 m2
3.1.1.4  Kinnistusraamatu andmed: 
             Katastriüksuse tunnus 51101:004:0109, krundi pindala 28731,0 m2,
             maakasutuse sihtotstarve: ärimaa 90% /elamumaa 10%
             kinnistu omanik: FAMA Invest OÜ

	3.1.1.5  Käesolevad projekteerimistingimused on kehtivad kuni 17.11.2011.a

	3.1.1.6  Projekteerimistingimuste koostamise alus:     

3.1.1.6.1 Projekteerimistingimuste 04.11.2009.a taotlus nr 2809/1-12;
3.1.1.6.2 Ehitusseadus1, Tubakaseadus, Narva linna  ehitusmäärus;
3.1.1.6.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on Tallinna mnt 19c hoone siseruumide rekonstrueerimine diskoteegi tarbeks.
	3.3 ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

- Narva Linnavolikogu 30.11.2006.a kinnitatud määrus nr 48 „Narva linna ehitusmäärus”;
- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811:2006 „Hoone ehitusprojekt”;

- Majandus- ja Kommunikatsiooniministri 27.12.2002.a kehtestatud määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja kommunikatsiooniministri 28.11.2002.a kehtestatud määrus nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes” jne.

3.3.2 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 
3.3.3 Isikul on lubatud ehitada, projekteerida, teha ehitusuuringuid, energiaauditeid, omanikujärelevalvet, ehitusprojektide ja ehitiste ekspertiise, väljastada energiamärgiseid ning tegeleda ehitusjuhtimisega, kui ta on ettevõtja äriseadustiku tähenduses ning tal on: majandustegevuse registri registreering ja vastavasisuline õigussuhe Ehitusseaduse §-s 47 nimetatud pädeva isikuga või peab füüsilisest isikust ettevõtja ise olema pädev tegutsema vastutava spetsialistina (Ehitusseadus § 41).
3.3.4 Tiitellehel, seletuskirjas ja jooniste kirjanurkades esitada vastutavate spetsialistide originaalallkirjad.
3.3.5 Projekt peab olema heaks kiidetud kõigil ehitusseadusega ettenähtud juhtudel.

3.3.6 Projekti koosseisus esitada originaalkooskõlastused (ettevõtte nimetus, kooskõlastaja nimi, kuupäev, telefon).
3.3.7 Esitada projekti nimetus vastavalt projekteerimistingimustele.

3.3.8 Narva Linnavalitsuse korraldus projekteerimistingimuste kinnitamise kohta esitada projekti lisana.
3.3.9 Tehnilised näitajad esitada vastavalt Majandus- ja Kommunikatsiooniministri 24.12.2002.a kehtestatud  määrusele nr 69 „Ehitise tehniliste andmete loetelu“.
3.3.10 Esitada Narva Linnavalitsuse Arhitektuuri-ja Linnaplaneerimise Ametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse ehitusloa saamiseks põhiprojekti.
	3.4  ARHITEKTUURSED JA LINNAEHITUSLIKUD TINGIMUSED


3.4.1 Siseruumide ümberplaneerimine võib toimuda mittekandvate vaheseinte arvelt. Esitada lammutatavate seinte plaan, avade täitmise plaan, uste eksplikatsioon, põrandate plaan ja lõiked, uute seinte spetsifikatsioon ja lõiked jne.
3.4.2 Siseviimistlus: kasutatavad materjalid peavad vastama ruumide sihtotstarbele ja tervisekaitsenõuetele. Siseviimistluse lahendus esitada projekti koosseisus.
3.4.3 Näha ette suitsetamisruum või suitsetamisala (Tubakaseadus § 30).
3.4.4 Keskkonnakaitsemeetmed, tuleohutusmeetmed, jäätmekäitlus: lahendada projekti koosseisus.
3.4.5 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.4.6 Asendiplaanil näidata projekteeritava ala piirid, sissepääsud, parkimiskohad.

3.4.7 Konstruktiivne projektiosa: vajadusel esitada Eesti Standartidega ettenähtud mahus, vastavalt põhiprojekti staadiumile.
3.4.8 Projekti koosseisus esitada lisaks:

· rekonstrueeritava hooneosa varasema ehitusprojekti joonised,

· rekonstrueeritavate ruumide plaanid,

· seadmete paigutuse plaan,

· rekonstrueeritava hooneosa püstlõige,

· värvivaade koos reklaami asukohaga,

· evakuatsiooniskeem.
	3.5  INSENERTEHNILISED ERITINGIMUSED



Sisetehnosüsteemide rekonstrueerimine: esitada insener-tehnilised osad Eesti Standartidega ettenähtud mahus, vastavalt põhiprojekti staadiumile.

	3.6  ERITINGIMUSED




Kandetarindite ümberehitamine (sh ukseavade, müüriavade, aknaavade ehitamine) ning kandetarindite väljaehitamine on lubatud ehitusprojekti sõltumatu ekspertiisi olemasolu korral ning tehnilise ekspertiisi alusel. Tehnilises ekspertiisis määratleda tarindite ümberehitamise võimalused koos detailse ehitustehnoloogia väljatöötamisega. Anda kandevõime taastamise lahendused. Otsus lisada projekti kausta. Teostada ehitusprojekti sõltumatu ekspertiis (Narva linna ehitusmäärus § 23, Ehitusseadus § 21).
	3.7 KOOSKÕLASTUSED




3.7.1   Ida-Eesti Päästekeskuse Narva Keskkomando.

3.7.2   Narva Linnavalitsuse Arhitektuuri- ja Linnaplaneerimise Amet.

	4.  RAKENDUSSÄTTED




4.1    Käesolev korraldus jõustub alates teatavakstegemisest.
4.2    Käesolevat korraldust on võimalik vaidlustada Tartu Halduskohtu Jõhvi kohtumajas  30 päeva jooksul alates korralduse  teatavakstegemisest.

Tarmo Tammiste

Linnapea

Ants Liimets

	
	Linnasekretär

